Komisijos reglamentas (EB) Nr. 833/2003
2003 m. gegužės 14 d.
iš dalies pakeičiantis Reglamentą (EB) Nr. 174/1999, nustatantis išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 26 straipsnio 3 dalį ir 31 straipsnio 14 dalį,
kadangi:
(1) Tarybos sprendimuose 2003/298/EB [3] ir 2003/299/EB [4], kuriais sudaromi protokolai, koreguojantys Europos sutarčių, steigiančios asociaciją tarp Europos Bendrijų bei jų valstybių narių ir atitinkamai Čekijos Respublikos bei Slovakijos Respublikos, prekybos aspektus, yra nuostatų dėl nuolaidų abipusių tarifinių kvotų forma, įskaitant Bendrijos grąžinamųjų išmokų už tam tikrus produktus panaikinimą.
(2) Siekiant išvengti prekybos su šiomis šalimis trikdymo ir garantuoti, kad už atitinkamų produktų eksportą nebūtų mokamos grąžinamosios išmokos, reikėtų kuo greičiau parengti priemones dėl licencijų išdavimo šioms šalims. Šiuo tikslu nuostatas, taikomas pagal Komisijos reglamento (EB) Nr. 147/1999 [5] su paskutiniais pakeitimais, padarytais Reglamentu (EB) Nr. 754/2003 [6] ir 2002 m. liepos 26 d. Komisijos reglamentu (EB)Nr. 1369/2002, nukrypstančiu nuo Tarybos reglamento (EB) Nr. 1255/1999 31 straipsnio 10 dalies nuostatų dėl paskirties vietos pasiekimo įrodymo diferencijuotų grąžinamųjų išmokų atveju ir nustatančiu išsamias tam tikrų pieno produktų mažiausio eksporto grąžinamųjų išmokų dydžio taikymo taisykles [7], 20b straipsnį reikėtų taikyti ir Čekijos Respublikai bei Slovakijos Respublikai.
(3) Reikėtų atitinkamai iš dalies pakeisti Reglamentą (EB) Nr. 174/1999.
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 174/1999 VIII priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Ji taikomas nuo 2003 m. gegužės 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gegužės 14 d.